Twee sterf in vliegtuigongeluk by LanseriaVliegtuigongeluk ongeveer 10 km buite Lanseria op 7 Maart 2016 (Foto: @EMER_G_MED, Twitter) Twee persone is dood nadat ŉ ligte vliegtuig ongeveer 10 km buite Lanseria Internasionale Lughawe op die R512 neergestort het. Braam Kruger, woordvoerder van Emer-G-Med, het in ŉ verklaring gesê paramedici is net na 16:30 na die toneel ontbied. “Volgens getuies het die vliegtuig net nadat dit opgestyg het, ŉ noodsein gestuur,” lui die verklaring. “Twee insittendes, glo ŉ man en ŉ vrou, het reeds aan hul beserings beswyk voor paramedici by die toneel opgedaag het. Hulle is op die toneel dood verklaar.” Athlenda Mathe, woordvoerder van Netcare 911, het bevestig paramedici en ander nooddienste is op die toneel. Die Lanseria-brandweer was ook op die toneel om die brand te blus. Die oorsaak van die ongeluk is onbekend. Die burgerlike lugvaartowerheid en Suid-Afrikaanse Polisiediens stel ondersoek in. 2 Killed in light aircraft crash 10km from Lanseria https://t.co/GDoJe2KKEn @Netcare911_sa #ArriveAlive #PlaneCrash pic.twitter.com/WLtjUIhEtD — Arrive Alive (@_ArriveAlive) March 7, 2016 Plane crash on R512 Lanseria Road – small aircraft pic.twitter.com/TVD7ny7d1i — Nigel van Tura (@internaut_za) March 7, 2016 Airplane crash 8km from Lanseria leaves 2 dead. @randburg_sun @EWNTraffic @news24 @eNCA https://t.co/d6Lv2kI7ea pic.twitter.com/ahZ5Myipeo — EMER-G-MED (@EMER_G_MED) March 7, 2016